Suure hirmuga ja meenutades reedet, kui juba tavalise lumesajuga sõitsin 20 minuti  asemel ligi tund aega tööle, hakkasin täna ekstra vara tulema. Tulemus - olen tööl esimene. Ma pole varem näinud, et Männiku tee oleks kell kolmveerand kaheksa hommikul täiesti tühi, no sõna otseses mõttes. Mõned üksikud autod vurasid ringi ja liinibussid olid mõnusasti graafikus, ainsaks probleemiks oli bussipeatusest üle hange bussile ronimine. Nii et küllap Saku ja Kiisa rahvas, kes seda tööd linna sõiduks kasutab, teeb täna tööluusi.